Բյուջետային ծախսերի մասով պատկերը հետևյալն է (Գծապատկեր 4). բյուջեի ծախսային ուղղվածությունը խոշոր հաշվով ուղղված է ընթացիկ ծախսերի իրականացմանը։ 2014թ-ին բյուջետային գրեթե ամբողջ ծախսերն ուղղված են եղել միայն ընթացիկ գործունեության իրականացմանը (բյուջեի վարչական մաս)։ 2015թ-ին բյուջետային ընդհանուր ծախսերի 12%-ի չափով իրականացվել են կապիտալ աշխատանքներ։ 2017թ-ին պատկերը փոքր ինչ վատթարացել է, և կապիտալ ծախսերը կազմում են բյուջեի ընդհանուր ծախսերի շուրջ 7.6%-ը։